
PATVIRTINTA

Lazdijų rajono savivaldybės tarybos

2023 m. rugsėjo d. sprendimu Nr. 5TS-



**VŠĮ „LAZDIJŲ TURIZMO INFORMACINIS CENTRAS“ 2023–2025METŲ VEIKLOS STRATEGIJA**

**I. ĮSTAIGOS VEIKLOS KONTEKSTO ANALIZĖ**

Turizmo informacijos paslaugų teikimas yra reglamentuotas Lietuvos Respublikos turizmo įstatyme. VšĮ „Lazdijų turizmo informacinis centras“ (toliau – Lazdijų TIC) veikla yra vykdoma vadovaujantis Lietuvos valstybės ir Lazdijų TIC steigėjo – Lazdijų rajono savivaldybės tarybos – turizmo plėtros strategija.

Lazdijų TIC funkcionavimą didžiąja dalimi užtikrina Lazdijų rajono savivaldybės biudžeto lėšos, kurios skiriamos Lazdijų TIC veiklai vykdyti, iškeltiems uždaviniams ir funkcijoms atlikti. Kiti Lazdijų TIC finansavimo šaltiniai: pajamos iš ūkinės veiklos ir ES projektų ir kitų savivaldybių programų lėšos.

Lazdijų TIC paslaugomis naudojasi Lietuvos ir užsienio turistai. Pastaraisiais metais sulaukiama vis daugiau vietinių turistų. Lazdijų TIC bendradarbiauja su kitomis Lazdijų rajono savivaldybės teritorijoje veiklą vykdančiomis kultūros, sporto ir švietimo įstaigomis, miestų, miestelių ir kaimų bendruomenėmis, turizmo paslaugų teikėjais, prisideda prie šių organizacijų vykdomų projektų.

Lazdijų TIC siekia, kad darbuotojai galėtų naudotis visomis pagrindinėmis IT sistemomis, skirtomis informacijai valdyti, kaupti ir perduoti. Suformuota lokalinė informacinė sistema: kompiuterizuotos darbo vietos, užtikrintas interneto ryšys. Šiuolaikinės informacinės technologijos sparčiai keičiasi ir reikalauja papildomų investicijų, kad būtų pritaikytos Lazdijų TIC veiklai.

Lazdijų TIC 2022 metų pradžioje dirbo direktorius ir 5 darbuotojai, dirbantys pagal darbo sutartis. Darbuotojai nuolat kelia kvalifikaciją, dalyvauja mokymuose, seminaruose, konferencijose. Lazdijų TIC įsikūręs dviejose vietose – Vilniaus g. 1, Lazdijų m. ir Janaslavo k. 10, Lazdijų sen., Lazdijų r. sav. Padalinys, esantis Janaslavo k., Lazdijų sen., Lazdijų r. sav., turistus aptarnauja be išeiginių dienų, du Lazdijų TIC darbuotojai dirba slankiuoju grafiku.

Lazdijų TIC metinį veiklos planą, suderintą su įstaigos veiklą kuruojančiu Lazdijų rajono savivaldybės administracijos skyriumi, tvirtina įstaigos direktorius. Veikla planuojama pagal Lazdijų rajono savivaldybės patvirtintą finansavimą Lazdijų rajono savivaldybės Kultūros ir turizmo plėtros programą Lazdijų TIC ataskaitas už savo veiklą bei finansavimą Lazdijų rajono savivaldybei teikia kiekvieną einamųjų metų ketvirtį.

**Stiprybių, silpnybių, galimybių ir grėsmių (SSGG) analizė**

|  |  |
| --- | --- |
| **STIPRYBĖS** | **SILPNYBĖS** |
| * Didelė Lazdijų rajono savivaldybės teritorijos dalis tinkama rekreaciniam turizmui (rajono išskirtinumas – ežerų gausa, natūrali gamta, didelis bendras teritorijos miškingumas); * Palankios sąlygos kaimo turizmui ir poilsiui, veikia daugiau nei 51 kaimo turizmo sodyba; * Ilgametė įstaigos patirtis turizmo informacijos sklaidos ir pristatymo srityse; * Patogioje geografinėje vietoje įkurtas turizmo lankytojų centras su konferencijos sale; * Didelis lankymui pritaikytų lauke esančių objektų skaičius. | * Prastai išvystytos maitinimo ir apgyvendinimo (viešbučių, SPA) paslaugos; * Pėsčiųjų ir dviračių takų infrastruktūros trūkumas; * Vyraujantis turizmo srities sezoniškumas; * Pramogų turistams trūkumas; * Nepakankama lankomų objektų priežiūra; * Viešųjų tualetų infrastruktūros trūkumas; * Turizmui prastai pritaikytas priėjimas prie gamtos ir rekreacinių išteklių, vandens telkinių; * Nukreipiamųjų informacinių ženklų trūkumas; * Nepakankamas finansavimas. |
| **GALIMYBĖS** | **GRĖSMĖS** |
| * Druskininkų savivaldybės turistinis potencialas gali būti išnaudotas aktyvaus poilsio turistams į Lazdijų rajono savivaldybę pritraukti; * Palankios Lazdijų rajono savivaldybės teritorijos geografinės padėties išnaudojimas užsienio turistams pritraukti (pasienio ruožas su Lenkijos valstybe); * Lazdijų hipodromo panaudojimas turistams į Lazdijų rajono savivaldybę pritraukti; * Edukacinės veiklos, užsiėmimų plėtojimas, etnografinių švenčių ir krašto tradicijų puoselėjimas. Lazdijų krašto kulinarinio paveldo viešinimas; * Veisiejų – kurortinės vietovės Lazdijų rajono savivaldybės teritorijoje atsiradimas; * Privataus ir užsienio kapitalo investicijų pritraukimas turistinės rekreacinės infrastruktūros plėtrai, ES struktūrinių ir kitų fondų lėšų panaudojimas turizmo plėtros projektams įgyvendinti; * Vandens telkinių pritaikymas rekreacijai; * Gausesnės ir išsamesnės informacijos teikimas elektroninėmis priemonėmis; * Savivaldybės žinomumo Lietuvoje ir užsienyje didinimas. | * Nepatenkinami turistų poreikiai apgyvendinimo ir maitinimo sektoriuje dėl menkai vystomos infrastruktūros ir paslaugų plėtros; * Kariniai konfliktai kaimyninėse valstybėse; * Stipri sezoniškumo įtaka turizmo sektoriui; * Menkas vietos privataus sektoriaus suinteresuotumas turizmo verslo plėtra. |

**II. ĮSTAIGOS VEIKLOS STRATEGIJA**

Lazdijų TIC 2023–2025 metų veiklos strategijai parengti suformuluota vizija, misija bei strateginis tikslas.

**Vizija**. Novatoriška ir aktyvi, bendradarbiaujanti su Lazdijų rajono savivaldybės verslo sektoriumi, turizmo potencialą didinanti bei viešąsias paslaugas teikianti įstaiga.

**Misija**. Teikti kokybiškas viešąsias paslaugas, informaciją apie lankomus objektus ir vietoves Lazdijų rajono savivaldybės teritorijoje vietiniams ir atvykstantiems turistams.

**Strateginis prioritetas.** Skatinti vietinį ir atvykstamąjį turizmą, vykdant turizmo informacijos veiklą, įtraukiant vietinius verslininkus ir gyventojus į turizmo plėtros procesą, kuriant bendras iniciatyvas ir palaikant tvarų turizmo modelį.

Lazdijų TIC 2023–2025 m. veiklos strategija įgyvendina Lazdijų rajono savivaldybės 2023–2025 m. strateginio veiklos plano Kultūros ir turizmo plėtros programos 3 tikslą – „Skatinti ir vystyti turizmą savivaldybėje“, taip pat šios programos uždavinius ir priemones: plėtoti turizmo paslaugas ir skatinti bei populiarinti turizmą, turizmo informacinių ir rinkodaros paslaugų plėtra.

**III. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | | | | | | | | | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | | | | | |
| **1.** | **Plėtoti turizmo infrastruktūrą ir paslaugas siekiant užtikrinti didesnius turistų srautus Lazdijų rajono savivaldybėje** | | | | | | | | | | | * **VšĮ „Lazdijų turizmo informaciniame centras“ apsilankiusiųjų turistų skaičiaus didėjimas, 3 proc.** * **Lazdijų rajono savivaldybės teritorijoje apsilankiusių turistų skaičiaus didėjimas, 5 proc.[[1]](#footnote-1)** * **Pajamų, gautų už prekybą suvenyrais, didėjimas, 5 proc.** | | | | | | | | |
| **1.1.** | **Uždavinys.Plėtoti turizmo infrastruktūrą** | | | | | | | | | | | | | | | | | | | |
|  | **Įstaigos priemonės pavadinimas** | | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | | | | | | | | **Atsakingi vykdytojai** | | **Asignavimai (tūkst. Eur)** | | | | | | |
| **2022 m. faktas** | | | **2023 m.** | | **2024 m.** | **2025 m.** | | **2022 m. faktiškai panaudotos lėšos** | | | **2023 m.** | **2024 m.** | **2025 m.** | |
| 1.1.1 | Esamų turizmo maršrutų informacinės infrastruktūros priežiūra ir atnaujinimas | | Atnaujintų turizmo maršrutų skaičius, vnt. | 3 | | | 2 | | 3 | 3 | | Direktorius,  turizmo plėtros vadovas,  vadybininkai,  buhalteris | | 0,5 | | | 0,8 | 1,0 | 1,0 | |
| 1.1.2. | Naujos turizmo maršrutų informacinės infrastruktūros įrengimas | | Naujai įrengtų maršrutų infrastruktūros objektų skaičius, vnt. | 0 | | | 1 | | 3 | 3 | | Direktorius,  turizmo plėtros vadovas,  vadybininkai,  buhalteris | | 0,0 | | | 1,0 | 1,5 | 2,5 | |
| **1.2.** | **Uždavinys. Skatinti turizmo paslaugų plėtrą** | | | | | | | | | | | | | | | | | | |
| 1.2.1. | Renginių, populiarinančių Lazdijų krašto turizmo išteklius, organizavimas | Organizuotų renginių skaičius, vnt. | | | 14 | 15 | | 12 | | | 12 | | Direktorius,  turizmo plėtros vadovas, vadybininkai,  buhalteris | | 3,0 | 4,8 | | 5,2 | 5,9 |
| 1.2.2. | Naujų leidinių, skirtų turistams, parengimas ir išleidimas | Parengtų ir išleistų naujų leidinių skirtų turistams skaičius, vnt. | | | 1 | 1 | | 1 | | | 2 | | Direktorius,  turizmo plėtros vadovas,  vadybininkai,  buhalteris | | 3,2 | 4,5 | | 5,0 | 7,0 |
| 1.2.3. | Turizmo informacijos teikimas ir naujų virtualių leidinių, skirtų turistams, parengimas, pažintinių programų kūrimas. Naujų virtualių IT sprendimų diegimas | Parengtų naujų virtualių leidinių, skirtų turistams skaičius, vnt. | | | 5 | 5 | | 6 | | | 6 | | Direktorius,  turizmo plėtros vadovas,  vadybininkai,  buhalteris | | 7,7 | 11,5 | | 11,5 | 13,8 |
| 1.2.4. | Esamų leidinių, skirtų turistams, atnaujinimas / perleidimas | Atnaujintų / perleistų leidinių, skirtų turistams, skaičius, vnt. | | | 2 | 2 | | 2 | | | 3 | | Direktorius,  turizmo plėtros vadovas,  vadybininkai,  buhalteris | | 4,0 | 5,5 | | 6,4 | 8,50 |
| **1.3.** | **Uždavinys. Formuoti patrauklų Lazdijų rajono savivaldybės turizmo įvaizdį Lietuvoje ir užsienyje** | | | | | | | | | | | | | | | | | | |
| 1.3.1. | Lazdijų krašto lankytinų objektų, renginių ir teikiamų turizmo paslaugų viešinimas Lazdijų TIC socialiniuose tinkluose ir interneto svetainėje, respublikinėje žiniasklaidoje | Parengtų viešoje erdvėje informacijos pranešimų skaičius, vnt. | | | 248 | 260 | | 430 | | | 450 | | Direktorius,  turizmo plėtros vadovas,  vadybininkai,  buhalteris | | 1,6 | 3,9 | | 4,2 | 3,4 |
| 1.3.2. | Prekybos su Lazdijų krašto įvaizdžiu ir jo populiarinimu susijusiomis priemonėmis plėtra | Pajamų, gautų už prekybą Lazdijų kraštą ir Lietuvos valstybę reprezentuojančiais suvenyrais, suma, tūkst. Eur | | | 31,6 | 36,0 | | 38,6 | | | 41,8 | | Direktorius,  turizmo plėtros vadovas,  vadybininkai,  buhalteris | | 28,1 | 29,5 | | 29,8 | 30,2 |
| 1.3.3. | Pristatyti Lazdijų rajono savivaldybės turizmo išteklius tarptautinėse ir respublikinėse turizmo parodose, didžiųjų Lietuvos miestų šventėse, Lazdijų rajono savivaldybėje vykstančiuose renginiuose | Parodų, švenčių, renginių, kuriuose pristatyti Lazdijų rajono savivaldybės turizmo ištekliai, skaičius, vnt. | | | 5 | 6 | | 6 | | | 7 | | Direktorius,  turizmo plėtros vadovas,  vadybininkai,  buhalteris | | 11,8 | 14,8 | | 14,9 | 15,5 |
| 1.3.4. | Lazdijų rajono savivaldybės turizmo išteklių pristatymas konferencijose, seminaruose, mokymuose Lietuvos ir užsienio rinkose | Suorganizuoti pristatymus Lazdijų rajono savivaldybės turizmo išteklius turizmo paslaugų teikėjams, skaičius, vnt. | | | 0 | 1 | | 2 | | | 3 | | Direktorius,  turizmo plėtros vadovas,  vadybininkai,  buhalteris | | - | 3,1 | | 3,8 | 3,9 |
| 1.3.5. | Reklaminio vaizdo įrašo, skirto užsienio ir Lietuvos turistų pritraukimui, parengimas | Parengtų reklaminių vaizdo įrašų skaičius, vnt. | | | 0 | 3 | | 4 | | | 5 | | Direktorius,  turizmo plėtros vadovas, vadybininkai,  buhalteris | | - | 2,4 | | 2,9 | 3,2 |
| 1.3.6. | Įstaigos valdymas ir administravimas, siekiant užtikrinti strateginių tikslų įgyvendinimą (kompiuterinės įrangos atnaujinimas, darbuotojų mokymai, įstaigos pastato priežiūra, komunalinės paslaugos ir kt.) | Sėkmingai veikianti ir viešąsias paslaugas teikianti įstaiga, vnt. | | | 1 | 1 | | 1 | | | 1 | | Direktorius,  turizmo plėtros vadovas,  vadybininkai,  buhalteris | | 90,6 | 93,0 | | 95,0 | 98,0 |
| 1.3.7. | Projektinės veiklos plėtojimas | Pateiktų paraiškų ir įgyvendintų projektų skaičius, vnt. | | | 1 | 1 | | 2 | | | 2 | | Direktorius,  turizmo plėtros vadovas,  vadybininkai,  buhalteris | | 19,7 | 10,0 | | 20,5 | 29,0 |
|  |  |  | | |  |  | |  | | |  | | **IŠ VISO** | | **170,2 tūkst. Eur[[2]](#footnote-2)** | **185,7 tūkst. Eur[[3]](#footnote-3)** | | **201,7 tūkst. Eur[[4]](#footnote-4)** | **221,9 tūkst. Eur[[5]](#footnote-5)** |

**IV. STRATEGINIO PLANO ĮGYVENDINIMO PRIEŽIŪRA**

Veiklos strategijos tikslai, uždaviniai ir priemonės įgyvendinami kasmet planuojant ir įgyvendinant veiksmus (darbus), kurie numatomi įstaigos metinėje veiklos ataskaitoje. Metinėje veiklos ataskaitoje numatomi veiksmai (darbai), jų vertinimo kriterijai, lėšos jiems įvykdyti, nustatomi terminai ir atsakingi vykdytojai. Veiklos strategijos įgyvendinimą prižiūri įstaigos direktorius. Kiekvienų metų vasario mėnesį analizuojamas įstaigos metinių veiksmų įgyvendinimas, taip įvertinant ir veiklos strategijos vykdymo situaciją. Veiklos strategijos įgyvendinimo rezultatai pristatomi savivaldybės tarybai pateikiant metinę įstaigos veiklos ataskaitą.

Strategija gali būti tikslinama, atsižvelgiant į Centro veiklos galimybes ir grėsmes, taip pat į kitus veiksnius, darančius tiesioginę įtaką Centro strateginio tikslo, priemonių ir siektinų rezultatų tinkamam įgyvendinimui.

\_\_\_\_\_\_\_\_\_\_\_\_\_\_\_\_\_\_\_\_\_

1. Lazdijų rajono savivaldybės teritorijoje apsilankiusių turistų rodiklis apskaičiuojamas gavus informaciją apie lankytojų skaičių iš Metelių regioninio parko, Veisiejų regioninio parko, Lazdijų krašto muziejaus, VšĮ „Lazdijų turizmo informacinis centras“, rajone veikiančių apgyvendinimo įstaigų. [↑](#footnote-ref-1)
2. Savivaldybės biudžetas 122,4 tūkst. Eur, nuosavos lėšos 28,1 tūkst. Eur, projektinės lėšos 19,7 tūkst. Eur. [↑](#footnote-ref-2)
3. Savivaldybės biudžetas 146,2 tūkst. Eur, nuosavos lėšos 29,5 tūkst. Eur, projektinės lėšos 10,0 tūkst. Eur. [↑](#footnote-ref-3)
4. Savivaldybės biudžetas 151,4 tūkst. Eur, nuosavos lėšos 29,8 tūkst. Eur, projektinės lėšos 20,5 tūkst. Eur. [↑](#footnote-ref-4)
5. Savivaldybės biudžetas 162,7 tūkst. Eur, nuosavos lėšos 30,2 tūkst. Eur, projektinės lėšos 29,0 tūkst. Eur. [↑](#footnote-ref-5)